== Modelserier ==
=== J100 ===
[[Fil:Daewoo Nubira rear 20081007.jpg|thumb|left|Nubira sedan bagfra]]
Nubira blev i byggeserie ''J100'' solgt mellem 1997 og [[1999]]. Bilen blev introduceret i [[juni]] 1997 med [[karrosseri]]formerne femdørs [[hatchback]], firedørs [[sedan (bil)|sedan]] og femdørs [[stationcar]]. Ved introduktionen fandtes bilen med to forskellige [[motor]]er og i tre forskellige udstyrsvarianter: 1.6 SE, 1.6 SX og 2.0 CDX (højeste udstyrsvariant). Såvel 1,6- som 2,0-litersmotoren kunne mod merpris bestilles med firetrins [[automatgear]]. Bilerne blev solgt med tre års fabriks[[garanti]] op til maksimalt 100.000 km. Alle Nubira-modeller var [[forhjulstræk|forhjulstrukne]]. For denne bilklasse var standardudstyret meget omfangsrigt med f.eks. [[Anti Blokerings-bremse System|ABS]], dobbelt [[airbag]], fire [[rudeoptræk|elruder]], el-justerbare sidespejle og [[centrallåsesystem]] med [[fjernbetjening]].
Historie Biblioteks-_og_informationsvidenskab